ΓΡΑΠΤΗ ΕΡΩΤΗΣΗ E-0433/01

υποβολή: Hans Karlsson (PSE) προς την Επιτροπή

(16 Φεβρουαρίου 2001)

Θέμα: Δια βίου εκμάθηση και για ενήλικους;

Η δια βίου εκμάθηση είναι μια έννοια η οποία έχει διαδοθεί καιποστηρίζεται ευρέως στην Ένωση. Ο σκοπός της μεθόδου είναι να έχουν οι ενδιαφερόμενοι τη δυνατότητα να παρακολουθούν τις τρέχουσες εξελίξεις, να διατηρούν τοιουτοτρόπως τη θέση εργασίας τους και επιπλέον να αποκτούν τα απαραίτητα προσόντα για την αναζήτηση νέας εργασίας.

Εν τούτοις, η δια βίου εκμάθηση προσδιορίζεται με διάφορους τρόπους. Οπογράφων είναι της άποψης ότι δεν επαρκεί η δυνατότητα που προσφέρεται στους απασχολημένους να παρακολουθούν μια συνεχιζόμενη εκπαίδευση σε συνάρτηση με τη θέση τους. Θα έπρεπε να προβλεφθεί επίσης η δυνατότητα να αρχίσουν πανεπιστημιακές σπουδές όταν έχουν ήδη διανύσει αρκετά χρόνια σταδιοδρομίας. Κατ' αυτόν τον τρόπο τους παρέχεται μια πραγματική δυνατότητα να αποκτήσουν προσόντα ίδια προς αυτά των νεότερων εργαζομένων.

Λαμβάνονταςπόψη τα προαναφερθέντα, μπορεί η Επιτροπή να ανακοινώσει ποια μέτρα προτίθεται να λάβει για να διασφαλίσει και στα άτομα που έχουν ήδη εργασθεί αρκετά χρόνια να έχουν πρόσβαση σε δια βίου εκμάθησηψηλού επιπέδου;

Απάντηση της κ. Διαμαντοπούλου εξ ονόματος της Επιτροπής

(5 Απριλίου 2001)

Η Επιτροπή αναγνωρίζει τον αποφασιστικό ρόλο της εκπαίδευσης και της κατάρτισης στην οικονομική και κοινωνική ανάπτυξη της Κοινότητας. Οι κατευθυντήριες γραμμές για την απασχόληση παρέχουν το πλαίσιο πολιτικής για να προαχθεί η δια βίου μάθηση, η οποία συνδέεται με τους στόχους της ευρωπαϊκής στρατηγικής για την απασχόληση. Μετά από το Ευρωπαϊκό Συμβούλιο της Λισσαβώνας, το οποίο τόνισε την ανάγκη να προσαρμοσθούν τα ευρωπαϊκά συστήματα εκπαίδευσης και κατάρτισης, αποδίδεται μεγαλύτερη προτεραιότητα στη δια βίου μάθηση και την αύξηση των επενδύσεων στο ανθρώπινο δυναμικό.

Η δια βίου μάθηση θεωρείται σήμερα οριζόντιος στόχος της στρατηγικής για την απασχόληση, με πιο συγκεκριμένες κατευθυντήριες γραμμές και ειδικότερες δεσμεύσεις να αναπτυχθούν περιεκτικές στρατηγικές σε πλαίσιο ολοκληρωμένης προσέγγισης και να τεθούν νέοι κοινοί στόχοι. Οι στρατηγικές πρέπει να περιλαμβάνουν την ανάπτυξη συστημάτων τριτοβάθμιας εκπαίδευσης καθώς και της περαιτέρω εκπαίδευσης και κατάρτισης για ενηλίκους, ώστε να βελτιωθούν η απασχολησιμότητα, η προσαρμοστικότητα και οι δεξιότητες των ενηλίκων, καθώς και η συμμετοχή τους στην κοινωνία της γνώσης. Οι κατευθυντήριες γραμμές για την απασχόληση αναφέρονται ειδικά στην αναγνώριση των προσόντων, των γνώσεων που αποκτήθηκαν και των δεξιοτήτων. Συνεπώς, οι αλλαγές που προτείνονται στις κατευθυντήριες γραμμές για την απασχόληση για το 2001(1) επηρεάζουν τα νέα μέτρα πολιτικής και τα κράτη μέλη καλούνται να αναλάβουν ειδική δέσμευση να αναπτύξουν περιεκτικές στρατηγικές για τη δια βίου μάθηση.

Εξ άλλου, η πτυχή αυτή αποτελεί σημαντικό μήνυμα τουπομνήματος σχετικά με τη δια βίου μάθηση(2) και η Επιτροπή ελπίζει να περιλάβει μερικές προτάσεις σε ευρωπαϊκό επίπεδο στο Σχέδιο Δράσης της, το φθινόπωρο του 2001, με βάση τα συμπεράσματα της διαβούλευσης για τοπόμνημα σχετικά με τη δια βίου μάθηση. Σε αυτό το πλαίσιο η αναγνώριση της επαγγελματικής πείρας ως ακαδημαϊκής μονάδας ή ως προσόντος για την εισαγωγή στην ανώτερη εκπαίδευση αποτελεί ζήτημα για ανάπτυξη πολιτικής στην Κοινότητα. Ορισμένα κράτη μέλη (το Ηνωμένο Βασίλειο και πιο πρόσφατα η Γαλλία) προχώρησαν ήδη στην αναγνώριση της προηγούμενης επαγγελματικής πείρας για όσους δεν έχουν ολοκληρώσει τον ανώτερο κύκλο της δευτεροβάθμιας εκπαίδευσης ή δεν έχουν αποκτήσει άλλα προσόντα εισαγωγής στην ανώτερη εκπαίδευση. Έτσι, μπορούν και αυτοί να έχουν πρόσβαση στην ανώτερη εκπαίδευση ή ακόμη και ακαδημαϊκές μονάδες για ένα έτος σε αντικείμενο σπουδών συναφές με τον τομέα στον οποίον διαθέτουν επαγγελματική πείρα.

Επί πλέον, μια από τις κοινές ενέργειες που θα τεθούν σε εφαρμογή στο εγγύς μέλλον αφορά τις ακαδημαϊκές μονάδες δια βίου, όπου η αναγνώριση της προηγούμενης πείρας ή μάθησης αναμένεται να αποτελέσει ένα από τα θεμέλια. Τα δίκτυα Leonardo και Σωκράτης/Grundtvig για την αναγνώριση πρέπει επίσης να αναφερθούν ως χώροι προβληματισμού και πρακτικά προσανατολισμένες πρωτοβουλίες σε αυτόν τον τομέα.

(1) Απόφαση του Συμβουλίου 2001/63/ΕΚ της 19ης Ιανουαρίου 2001 για τις κατευθυντήριες γραμμές της πολιτικής απασχόλησης των κρατών μελών για το 2001 ΕΕ L 22 της 24.1.2001.

(2) Υπόμνημα σχετικά με τη δια βίου μάθηση Έγγραφο εργασίας τωνπηρεσιών της Επιτροπής, SEC(2000)1832/30-10-2000.